Shayamanzi Houseboats - Lake Jozini / Pongolapoort Dam Akkommodasie.
Huisboot in Lake Jozini / Pongolapoort Dam
Adres: Lake Jozini / Pongolapoort, Pongola District, Zululand / Maputaland, KwaZulu-Natal, South Africa
Tel : +27-34-4132299
Faks : +27-34-4132396
Kom ervaar die enigste huisbote in Suid- Afrika wat beide wildbesigtiging en tiervisvang aanbied op een van die grootste damme, die Pongolapoort Dam, ook bekend as die Jozini Meer, aan die Kwazulu-Natal noordkus, 3.5 ure vanaf King Shaka Internasionale Lughawe, noord van Durban.
Aan boord van die Shayamanzi sal jy 'n unieke kombinasie van luuksheid en besonderse personeel ervaar, terwyl jy die kalmte en stilte van die oop Jozini waters geniet. Geniet die asembenemende landskap van die Lebombo-berge en wonderlike wildlewe van die Pongola wildreservaat wat aan die dam grens. Geniet uitsonderlike en veilige wildbesigtiging in die hart van die Zululandse bosveld, en 'n kans om deel te wees van die opgewondenheid van Tiervis vang.
Shayamanzi gaan alles oor om 'n tydjie af te vat om die wonders van Afrika te geniet
'n Huisboot van 25 x 8 meter Huisboot wat gedurende Oktober 2002 te water gelaat is.
6 en-suite kajuite met lugverkoeling wat 2 passasiers kan akkommodeer (dubbel of enkel beddens), met 'n stort, toilet en wasbak. Die kajuite is 3.6m x 3.5m met groot glasdeure as jou grens tot die water. Shayamanzi 1 kan 12 gaste akkommodeer
8 Sitplek Borrelbad
'n Huisboot van 30 x 8.6 meter wat gedurende September 2007 te water gelaat is.
10 En-suite kajuite met lugreëling wat die volgende behels;
6 En-suite kajuite wat 2 passasiers kan akkommodeer (dubbel of enkel beddens), met 'n stort, toilet en wasbak. Die kajuite het groot glasdeure as jou grens tot die water en 4 "Pontoon" kajuite op die onderste vlak met klein skuif vensters. Hierdie kajuite het elk 'n dubbel bed en 'n klein sit area wat in 'n addisionele slaapplek vir jong kinders omskep kan word. Shayamanzi ll kan 20 gaste akkommodeer
12 Sitplek Borrelbad
Die agterkante van beide huisbote is toegerus met 'n borrelbad en kroegdiens met die lui van die klok! Ideaal om op te ontspan met 'n verfrissende Shayamanzi skemerkelkie in die hand.
Die boonste vlak bevat die sitkamer, eetkamer, kroeg, asook 'n voor en agter dek om op te ontspan, Die kombuis en bemanning se kwartiere is aan die voorkant van die boot. Die diensbote vergesel die huisbote en laat gaste toe om stil en vrylik langs die dam se kant te beweeg om wild en die voëls te besigtig. Hulle is ook die speelgrond van ons visvang entoesiaste wat graag daardie ontwykende tiervis wil vang!
'n Unieke en heuglike ondervinding om die beste wat die natuur kan bied te ondervind aan boord van ons luukse huisbote terwyl dit op 16 000 hektaar oop waters vaar.
Uitstekende wild en voël besigtiging veral vroeg in die oggend en laat in die middag. Jy kan gelukkig wees en swart of wit renosters, olifante, kameelperde, sebras, seekoeie, krokodille, vlakvarke, bokkies, verskeie voël spesies, of vuurvliegies sien wanneer jy snags langs die kant vasgemeer is.
Visvang in die rivier en die kloof
Bemanning wat na al julle behoeftes omsien
Heerlike kos en bodemlose tee en koffie heeldag
'n Vrolike kroeg en musiek vir almal
'n Aand wanneer drankies om 'n vuur aan die kant van die meer bedien word, indien die weer dit toelaat
'n Regte Suid Afrikaanse braai op die agter dek, onder die sterre
'n Heerlike borrelbad, fantastiese geleenthied vir ontspan, fotografie, konferensies of ontspan
Die uitsonderlike landskap en die Lebombo berge, Swaziland en die Pongola Rivier.
Historiese waarde – Die Zulu Koning Dingaan, is in die Lebombo berge begrawe en Border Cave, is 'n middle- steentydperk terrain.
Al die kajuite het waaiers en Shayamanzi ll het lugreëlings
Zululand weer is normaalweg goed gedurende die jaar, met 'n subtropiese klimaat. Dit kan baie warm word met 'n hoë humiditeit, gedurende die maande van Oktober tot Februarie, temperature gemiddeld 35ºC. 'n Goeie tyd om ook te besoek is gedurende Maart tot Julie wanneer ons "Sjampanje weer" ondervind……die dae is warm maar droog met lae humiditeit en geen wind. Die wintermaande se gemiddelde temperature is minimum 10ºC en maksimum 22ºC
Idilliese Vaart Seisoen - Mei tot Augustus (Goed vir wild besigtiging en fotografie)
Tiervis Seisoen - September tot April (Visse is dan baie aktief in die dam, rivier en kloof)
WAAR JY AAN BOORD GAAN
Die Shayamanzi Huisbote is by die Jozini Toger Lodge vasgemeer. Beplan so dat jy laat oggend arriveer en geniet dan middagete op hul swembad dek wat uitkyk op die Jozini Kloof en die Huisbote
Die Jozini Tiger Lodge het baie veilige parkering vir voertuie en sleepwaentjies
GPS Ko-ordinate: S27 25.212/E32 03.897
WANNEER JY VERTREK
Jy sal aan boord verwelkom word met 'n glas vonkelwyn of koeldrank(vir kinders) en genooi word na die sitkamer waar jy aan die bemanning voorgestel sal word en die kaptein 'n veiligheids praatjie doen. Geniet die majestieke kloof en wonderlike omgewing soos ons tot by die baai vaar waar julle sal oornag
Die dag wat julle land, sal julle gedurende die oggend terugvaar na die Jozini Tiger Lodge waar julle dan weer aan wal sal gaan ongeveer 10h00
Die kaptein sal jou rekening vir kroeg drankies wat nie ingesluit is nie saamstel vir vereffening met kontant of kaart voor jou vertrek. Hierdie is die ideale geleentheid om 'n fooitjie aan te bied